Korppoon vaakuna

Korppoon vaakuna oli Korppoon kunnan tunnus. Vaakunan aihe on peräisin isonvihan aikaisesta pitäjän nostoväen lipusta.

Vaakunan selitys on ”kultakentässä musta, kruunupää korppi siivet koholla; kruunu ja kieli punaiset.” Vaakunan on suunnitellut Gustaf von Numers, ja Korppoon kunnanvaltuusto hyväksyi sen kokouksessaan 29. kesäkuuta 1956. Sisäasiainministeriö vahvisti vaakunan käyttöön 27. joulukuuta samana vuonna.

Vaakuna jäi epäviralliseksi kotiseutuvaakunaksi 2009, kun Korppoon kunta yhdessä Houtskarin, Iniön, Nauvon ja Paraisten kanssa muodosti Länsi-Turunmaan (nyk. Paraisten) kaupungin.

Lähteet 
 
 

Korppoo
Gustaf von Numersin suunnittelemat kunnanvaakunat
Korppoo